ცვილის ფიგურების სახლი (2005)

ცვილის ფიგურების სახლი (ინგლ. House of Wax) არის 2005 წლის საშინელებათა ფილმი, რომელიც წარმოადგენს 1953 წლის ამავე სახელწოდების ფილმის არაზუსტ რემეიკს. ეს უკანასკნელი კი სლეშერის ჟანრში გადაკეთებული ვარიანტია 1933 წლის საშინელებათა ფილმისა ცვილის ფიგურების მუზეუმის იდუმალება.

ცვილის ფიგურების სახლი დიდ ეკრანებზე  2005 წლის 6 მაისს გამოვიდა, DVD გაყიდვები კი 2005 წლის 25 ოქტომბრიდან დაიწყო. ფილმის რეჟისორია ჯაუმ კოლეტ-სერა.

მიუხედავად იმისა, რომ კომერციული თვალსაზრისით ცვილის ფიგურების სახლს წარმატება ხვდა წილად, კრიტიკოსების აზრით, ფილმი ჩავარდა, რადგან ვერ გადმოსცა 1953 წლის ვერსიის არსი. კრიტიკოსებმა ასევე განაცხადეს, რომ ერთადერთი ნაწილი ფილმში, რისი ყურებაც ნამდვილად ღირს, ესაა პერიზ ჰილტონის პერსონაჟის სიკვდილის სცენა.

 სიუჟეტი 
ახალგაზრდები ბრუნდებიან სახლში საფეხბურთო მატჩის შემდგომ. ისინი იძულებულნი არიან შეჩერდნენ პატარა ქალაქის - ეტლსტონის მახლობლად და დახმარებას დაელოდონ, ვინდაიდან მათი მანქანა მწყობრიდან გამოვიდა, მაგრამ მთელს ამ ქალაქში არავინაა ცვილისაგან დამზადებული ფიგურებისა და ორი მანიაკის გარდა...

 შემოსავალი 
ფილმის გახსნა 3,111 კინოთეატრში მოხდა და პირველ სამ დღეში $12,000,000 ოდენობის შემოსავალი ნახა. ფილმის საეთო შემოსავალი $68,766,121 შეადგენს. VHS/DVD გაყიდვებმა დამატებითი $42,000,000 მოიტანა.

 მონაწილეობენ 
 მსახიობი კაცი / მსახიობი ქალი პერსონაჟი ელიშა კატბერტი კარლი ჯონსი ჩედ მაიკელ მურეი ნიკ ჯონსი პერიზ ჰილტონი პეიჯ ედვარდსი ბრაიან ვან ჰოლტი ვინსენტ სინკლეირი ჯეირედ პადალეკი უეიდი ჯონ აბრაამსი დალტონ ჩეპმენი რობერტ რიჩარდი ბლეიკი დრაგისია დებერტი ტრუდი სინკლეირი მიურეი სმიტი დოქტორ ვიქტორ სინკლეირი დეიმონ ჰერიმანი ლესტერი (მძღოლი) ენდი ენდერსონი შერიფი

 ჯილდოები და ნომინაციები 
ცვილის ფიგურების სახლმა საერთო ჯამში 3 ჯილდო  მოიპოვა. ფილმი ნომინირებული იყო 2005 Teen Choice Awards-ზე, 2006 MTV Movie Award-ზე , მოიგო ერთი პრიზი და იყო სამჯერ ნომინირებული Golden Raspberry Awards-ზე.
 დაჯილდოება  ნომინაცია  გაიმარჯვა? MTV Movie Awards (2006) ყველაზე შიშისმომგვრელი სცენაპერიზ ჰილტონი  Golden Raspberry Awards (2006) მეორეხარისხოვანი როლის ყველაზე ცუდად შემსრულებელი მსახიობი ქალიპერიზ ჰილტონი  ყველაზე ცუდი სურათი  ყველაზე ცუდი გადაკეთება (რემეიკი) ან გაგრძელება  Teen Choice Awards (2006) Choice Movie მსახიობი კაცი: მძაფრ-სიუჟეტიანი/სათავგადასავლო/თრილერიჩედ მაიკელ მურეი  Choice Movie კივილის სცენაპერიზ ჰილტონიპეიჯის კივილი, როდესაც მას მკვლელი მისდევს.  Choice Movie: თრილერი  Choice Movie მსახიობი ქალი: მძაფრ-სიუჟეტიანი/სათავგადასავლო/თრილერიელიშა კატბერტი  Choice Movie გაქცევის სცენა - ქალიპერიზ ჰილტონი  Choice Movie გაქცევის სცენა - კაციჯარედ პადალეკი  Choice Movie ჩხუბის სცენაელიშა კატბერტი, ჩედ მაიკელ მურეი, ბრაიან ვან ჰოლტი 

 რესურსები ინტერნეტში 
 ფილმის ოფიციალური საიტი

კატეგორია:2005 წლის ფილმები
კატეგორია:ამერიკული ფილმები
კატეგორია:ინგლისურენოვანი ფილმები
კატეგორია:საშინელებათა ფილმები